stanford-oval/wikipedia huggingface dataset:
พรรคประชาชน (พ.ศ. 2567)
การเลือกตั้ง > การเลือกตั้งทั่วไป > ผลการเลือกตั้งทั่วไป

| การเลือกตั้ง | จำนวนที่นั่ง | คะแนนเสียงทั้งหมด | สัดส่วนคะแนนเสียง | ที่นั่งเปลี่ยน | สถานภาพพรรค | ผู้นำเลือกตั้ง |
| --- | --- | --- | --- | --- | --- | --- |
พรรคถิ่นกาขาว
| 2557 | การเลือกตั้งเป็นโมฆะ | การเลือกตั้งเป็นโมฆะ | การเลือกตั้งเป็นโมฆะ | การเลือกตั้งเป็นโมฆะ | การเลือกตั้งเป็นโมฆะ | วิบูลย์ แสงกาญจนวนิช |
พรรคถิ่นกาขาวชาววิไล
| 2562 | 0 / 500 | 6,799 |  |  | ไม่ได้รับเลือกตั้ง | ชุมชฎาธาร หาญณรงค์ |
| 2566 | 0 / 500 | 5,561 |  |  | ไม่ได้รับเลือกตั้ง | ลลิตา สิริพัชรนันท์ |
พรรคประชาชน
การเลือกตั้ง > การเลือกตั้งทั่วไป > เลือกตั้งซ่อม

| เขตเลือกตั้ง | วันเลือกตั้ง | ผู้สมัครรับเลือกตั้ง | คะแนนเสียงทั้งหมด | สัดส่วนคะแนนเสียง | ผลการเลือกตั้ง |
| --- | --- | --- | --- | --- | --- |
| พิษณุโลก เขต 1 | 15 กันยายน พ.ศ. 2567 | ณฐชนน ชนะบูรณาศักดิ์ | 30,640 | 45.16% |  พ่ายแพ้ |
การเลือกตั้ง > การเลือกตั้งท้องถิ่น > การเลือกตั้งนายกองค์การบริหารส่วนจังหวัด

| จังหวัด | นาม | อาชีพ หรือตำแหน่งต่าง ๆ | วันที่ | ผลการเลือกตั้ง |
| --- | --- | --- | --- | --- |
| ราชบุรี | ชัยรัตน์ ศักดิ์อิสระพงศ์ | นักธุรกิจ | 1 กันยายน 2567 |  พ่ายแพ้ |
| อุดรธานี | คณิศร ขุริรัง | ประธานสภาทนายความจังหวัดอุดรธานี 2 สมัย | 24 พฤศจิกายน 2567 |  พ่ายแพ้ |
| อุบลราชธานี | สิทธิพล เลาหะวนิช | อดีตรองนายกองค์การบริหารส่วนจังหวัดอุบลราชธานี | 22 ธันวาคม 2567 |  พ่ายแพ้ |
| จันทบุรี | มานะ ชนะสิทธิ์ | อดีตสมาชิกสภาองค์การบริหารส่วนจังหวัดจันทบุรี | 1 กุมภาพันธ์ 2568 |  พ่ายแพ้ |
| ชลบุรี | ชุ​ดา​ภั​ค​ วสุ​เนตร​กุล |  | 1 กุมภาพันธ์ 2568 |  พ่ายแพ้ |
| เชียงใหม่ | พันธุ์อาจ ชัยรัตน์ | อดีตผู้อำนวยการสำนักงานนวัตกรรมแห่งชาติ (องค์การมหาชน) | 1 กุมภาพันธ์ 2568 |  พ่ายแพ้ |
| ตราด | ชลธี นุ่มหนู | นายกสมาพันธ์ชาวสวนทุเรียนไทยภาคตะวันออก | 1 กุมภาพันธ์ 2568 |  พ่ายแพ้ |
| นครนายก | จักรพันธ์ จินตนาพากานนท์ | นายก อบจ.นครนายก (2563-2567) | 1 กุมภาพันธ์ 2568 |  พ่ายแพ้ |
| นนทบุรี | เลิศมงคล วราเวณุชย์ | นายกสมาคมอสังหาริมทรัพย์นนทบุรี | 1 กุมภาพันธ์ 2568 |  พ่ายแพ้ |
| ปราจีนบุรี | จำรูญ สวยดี | เลขาธิการหอการค้าจังหวัดปราจีนบุรี | 1 กุมภาพันธ์ 2568 |  พ่ายแพ้ |
| พังงา | สุทธิโชค ทองชุมนุม | อดีตผู้สมัครนายก อบจ.พังงา คณะก้าวหน้า | 1 กุมภาพันธ์ 2568 |  พ่ายแพ้ |
| ภูเก็ต | นายแพทย์ เลอศักดิ์ ลีนะนิธิกุล | อดีตรองผู้อำนวยการโรงพยาบาลวชิระภูเก็ต | 1 กุมภาพันธ์ 2568 |  พ่ายแพ้ |
| มุกดาหาร | สุพจน์ สุอริยพงษ์ | ทนายความ และอดีตผู้สมัครนายก อบจ.มุกดาหาร คณะก้าวหน้า | 1 กุมภาพันธ์ 2568 |  พ่ายแพ้ |
| ระยอง | ทรงธรรม สุขสว่าง | อดีตผู้อำนวยการสำนักอุทยานแห่งชาติ กรมอุทยานแห่งชาติ สัตว์ป่า และพันธุ์พืช | 1 กุมภาพันธ์ 2568 |  พ่ายแพ้ |
| ลำพูน | วีระเดช ภู่พิสิฐ | อดีตหัวหน้าสำนักงานพรรคก้าวไกล ลำพูน | 1 กุมภาพันธ์ 2568 |  สำเร็จ ได้รับเลือกตั้ง |
| สงขลา | นิรันดร์ จินดานาค | อดีตพนักงานต้อนรับบนเครื่องบิน | 1 กุมภาพันธ์ 2568 |  พ่ายแพ้ |
| สมุทรปราการ | นพดล สมยานนทนากุล | สัตวแพทย์ | 1 กุมภาพันธ์ 2568 |  พ่ายแพ้ |
| สมุทรสงคราม | นันทิยา ลิขิตอำนวยชัย | ประธานสมาชิกภาพสโมสรโรตารีสมุทรสงคราม | 1 กุมภาพันธ์ 2568 |  พ่ายแพ้ |
| สมุทรสาคร | เชาวริน ชาญสายชล | อดีตผู้สมัครนายก อบจ.สมุทรสาคร พรรคเพื่อไทย | 1 กุมภาพันธ์ 2568 |  พ่ายแพ้ |
| สุราษฎร์ธานี | นายแพทย์ จิรชาติ เรืองวัชรินทร์ | นายแพทย์สาธารณสุขจังหวัดสุราษฎร์ธานี | 1 กุมภาพันธ์ 2568 |  พ่ายแพ้ |
| หนองคาย | อุรุยศ เอียสกุล | นายกเทศมนตรีเทศบาลเมืองหนองคาย | (ไม่ได้ลงสมัครรับเลือกตั้ง) | (ไม่ได้ลงสมัครรับเลือกตั้ง) |

นอกจากนี้ พรรคประชาชนยังประกาศผู้สมัคร ส.อบจ. ในนามพรรคอีกด้วย มีจังหวัดลำพูน, อุดรธานี, ภูเก็ต, ฉะเชิงเทรา, ระยอง, ชลบุรี, ตราด, ตาก เป็นต้น โดยเฉพาะจังหวัดลำพูนนั้น มีการเปิดตัวทั้งผู้สมัครนายก อบจ. และผู้สมัคร ส.อบจ. ตั้งแต่ยุคพรรคก้าวไกล
กิจกรรมอื่น ๆ ของพรรค > นักสืบทุนเทา

ธุรกิจสีเทาหรือธุรกิจต่างชาติที่ผิดกฎหมายในประเทศไทย เป็นปัญหาที่รุนแรงมากในปัจจุบัน สินค้าต่างชาติที่ราคาถูกมากแต่ไม่มีคุณภาพ ไม่เพียงกระทบต่อความปลอดภัยของผู้บริโภค แต่ยังส่งผลต่อความอยู่รอดของผู้ประกอบการรายย่อยและเศรษฐกิจไทยโดยรวม จึงเป็นที่มาของแคมเปญ “นักสืบทุนเทา” ที่เปิดตัวในวันที่ 18 ตุลาคม พ.ศ. 2567 โดย สิทธิพล วิบูลย์ธนากุล สส.บัญชีรายชื่อ พรรคประชาชน ในฐานะประธานคณะกรรมาธิการการพัฒนาเศรษฐกิจ ร่วมกับ รักชนก ศรีนอก สส.กรุงเทพ เขต 28 พรรคประชาชน และ ภาวุธ พงษ์วิทยภานุ ที่ปรึกษาและนายกกิตติมศักดิ์สมาคมผู้ประกอบการพาณิชย์อิเล็กทรอนิกส์ไทย (THECA) ลงพื้นที่ร้านค้าบริเวณถนนบรรทัดทอง เขตปทุมวัน กรุงเทพฯ สาธิตการเป็นนักสืบทุนเทา ร้องเรียนธุรกิจผิดกฎหมายของชาวต่างชาติ
แคมเปญนักสืบทุนเทานี้ เป็นความร่วมมือระหว่างคณะกรรมาธิการการพัฒนาเศรษฐกิจ สภาผู้แทนราษฎร กับภาคเอกชนอย่างสมาคมผู้ประกอบการพาณิชย์อิเล็กทรอนิกส์ไทย เชื่อว่าจะเป็นช่องทางหนึ่งให้ประชาชนแจ้งปัญหาสินค้าต่างชาติผิดกฎหมายที่พบเห็นได้โดยสะดวก และข้อมูลทั้งหมดจะรวบรวมส่งไปยังหน่วยงานรัฐที่เกี่ยวข้องให้เร่งแก้ไข โดยพรรคประชาชนหวังให้แคมเปญนี้เป็นอีกหมุดหมายของการแก้ไขปัญหาธุรกิจสีเทาหรือธุรกิจที่ผิดกฎหมายในประเทศไทยอย่างจริงจัง และเชิญชวนให้ประชาชนได้มีส่วนร่วมแจ้งข้อมูลและติดตามการแก้ไขปัญหา นอกจากจะช่วยให้กรรมาธิการเห็นประเภทของปัญหาและระดับความเสียหาย ประชาชนทุกคนยังสามารถเสนอแนะมาตรการเพื่อเป็นประโยชน์กับภาครัฐในบทบาทฝ่ายค้าน หรือในอนาคต หากพรรคประชาชนได้รับความไว้วางใจจากประชาชนให้เป็นรัฐบาล จะสามารถออกแบบนโยบายที่ตอบโจทย์การแก้ไขปัญหาระยะยาวได้ ซึ่งโดยช่องทางร้องเรียนจะใช้ไลน์แอด Traffy Fondue (ทราฟฟี่ฟองดูว์) ที่ประชาชนคุ้นเคยอยู่แล้ว กดเมนู “นักสืบทุนเทา” ซึ่งแบ่งประเภทธุรกิจต่างชาติที่ผิดกฎหมายออกเป็น 6 หมวดหมู่ให้ประชาชนแจ้งปัญหา ได้แก่
ไม่มี อย.
ไม่มี มอก.
สินค้าละเมิดลิขสิทธิ์
จ่ายเงินเข้าบัญชีต่างชาติ
คิด VAT แต่ไม่ออกใบกำกับภาษี และ
ปัญหาธุรกิจของชาวต่างชาติ เช่น การถือหุ้นโดยนอมินี ฯลฯ
กิจกรรมอื่น ๆ ของพรรค > เท้งทั่วไทย

เท้งทั่วไทย เป็นแผนกิจกรรมของพรรคประชาชน ซึ่งนำโดย ณัฐพงษ์ เรืองปัญญาวุฒิ หัวหน้าพรรค ในการเดินทางทั่วประเทศไทยเพื่อเยี่ยมเยียนพื้นที่และสอบถามปัญหาของประชาชน โดยเริ่มจากเขตบางแค กรุงเทพมหานคร ซึ่งเป็นพื้นที่ที่ณัฐพงษ์ได้รับเลือกตั้งเป็น สส.เขตจากพรรคอนาคตใหม่ ในปี พ.ศ. 2562 และคนบางแคก็ได้เลือกพรรคก้าวไกลให้ดำรงตำแหน่งสมาชิกสภากรุงเทพมหานครอีกด้วย โดยณัฐพงษ์ระบุต่อไปว่า แม้ในฐานะพรรคการเมือง พรรคประชาชนต้องพูดนโยบายในระดับประเทศ แต่สิ่งที่สำคัญไม่แพ้กันสำหรับตนคือการแก้ไขปัญหาในระดับพื้นที่ ที่มักติดเงื่อนไขกฎระเบียบหรืองบประมาณ ซึ่งการแก้ปัญหาของเราจะเป็นส่วนสำคัญในการทำให้ประชาชนเห็นว่าการเมืองที่ดีสามารถทำให้ชีวิตประชาชนดีขึ้นได้จริงๆ นี่คือบทบาทของเราในฐานะฝ่ายค้านเชิงรุก เพื่อส่งมอบนโยบายที่เป็นประโยชน์ให้กับประชาชนในการเลือกตั้งครั้งหน้า เพื่อเป็นรัฐบาลที่ดีที่สุดให้กับประชาชน
กิจกรรมอื่น ๆ ของพรรค > Fact Check

พรรคประชาชนได้ตั้งบัญชีผู้ใช้เอกซ์ "Fact Check - พรรคประชาชน" เพื่อเอาไว้ชี้แจงและตอบโต้ จากกรณีที่ถูกใส่ความจากนักการเมือง, ผู้สนับสนุนพรรคการเมือง, รวมไปถึงผู้ไม่ประสงค์ดีในการส่งต่อข้อความเท็จสู่บริการเครือข่ายสังคม โดยเริ่มเมื่อเดือนกันยายน พ.ศ. 2567
ข้อวิจารณ์ > "พรรคประชาชนพม่า"

เมื่อวันที่ 12 กันยายน พ.ศ. 2567 ในระหว่างการประชุมร่วมกันของรัฐสภา เพื่อให้คณะรัฐมนตรีไทย คณะที่ 64 นำโดย แพทองธาร ชินวัตร นายกรัฐมนตรี เข้าแถลงนโยบายก่อนเริ่มต้นการบริหารรัฐกิจ มีช่วงหนึ่งที่ธิษะณา ชุณหะวัณ สมาชิกสภาผู้แทนราษฎรกรุงเทพมหานครของพรรคประชาชน อภิปรายในเรื่องของการนำแรงงานชาวพม่าที่มาทำงานเข้าสู่ระบบอย่างถูกต้องตามกฎหมาย ทำให้มีการบิดเบือนประเด็นให้เข้าใจว่าพรรคประชาชนต้องการจะให้ชาวพม่ามีสิทธิเท่าเทียมกับคนไทยทุกประการ จนเกิดความเข้าใจผิด และเกิดกระแสความไม่พอใจขึ้น ผ่านการแสดงความคิดเห็นพร้อมติดแฮชแท็ก #พรรคประชาชนพม่า จนได้รับความนิยมในเอ็กซ์ ในเวลาต่อมา พริษฐ์ วัชรสินธุ โฆษกพรรค ชี้แจงว่า พรรคประชาชนต้องการดึงแรงงานพม่าให้กลับมาขึ้นทะเบียนเป็นแรงงานในประเทศไทยอย่างถูกต้อง เพื่อป้องกันแรงงานผิดกฎหมายในอนาคต ต่อมาในวันที่ 25 ตุลาคม 2567 ได้มีการพาดพิงพรรคประชาชน brn โจมตีว่าเป็นส่วนหนึ่งกับ กลุ่มผู้ก่อการความไม่สงบในชายแดนใต้ กระท้่ง พรรณิการ์ วานิช คณะก้าวหน้าเตรียมฟ้องแก่บุคคลกล่าวหาเช่นนั้น
เชิงอรรถ

1 2 3 4 5 6  เดิมเป็นผู้สมัครในนามพรรคก้าวไกล ภายหลังพรรคถูกยุบ จึงย้ายมาสังกัดพรรคประชาชน
ดูเพิ่ม

พรรคอนาคตใหม่
พรรคก้าวไกล
คณะก้าวหน้า
พระชลญาณมุนี (สมโภช ธมฺมโภชฺโช)

| พระชลญาณมุนี (สมโภช ธมฺมโภชฺโช) |
| --- | --- |
ชื่ออื่น: ท่านเจ้าคุณดร.พระมหาสมโภช
ส่วนบุคคล
เกิด: 25 ธันวาคม พ.ศ. 2508 (59 ปี)
นิกาย: ธรรมยุติกนิกาย
การศึกษา: เปรียญธรรม 3 ประโยค  นักธรรมชั้นเอก พุทธศาสตรดุษฏีบัณฑิต
ตำแหน่งชั้นสูง
ที่อยู่: วัดอุทกเขปสีมาราม ชลบุรี
อุปสมบท: 6 กรกฎาคม พ.ศ. 2528
พรรษา: 39
ตำแหน่ง: เจ้าคณะอำเภอเมืองชลบุรี (ธรรมยุต)  เจ้าอาวาสวัดอุทกเขปสีมาราม
พระชลญาณมุนี (สมโภช ธมฺมโภชฺโช),ดร.,ป.ธ.3 เป็นพระราชาคณะชั้นสามัญเปรียญ,ดำรงตำแหน่งทางพระสังฆาธิการเป็น เจ้าคณะอำเภอเมืองชลบุรี (ธรรมยุต) และเจ้าอาวาสวัดอุทกเขปสีมาราม
ชาตภูมิ

พระชลญาณมุนี,ดร. นามเดิม สมโภช นามสกุล นาคสิทธิเลิศ เกิดเมื่อวันเสาร์ที่ ๒๕ ธันวาคม พุทธศักราช ๒๕๐๘ (ปีมะเส็ง) เป็นบุตรนายโสภณ นาคสิทธิเลิศ นางศรีพล นาคสิทธิเลิศ (กิมไล้ แซ่แต้) บ้านเลขที่ ๒๒ หมู่ ๓ ตำบลบางกระเจ็ด อำเภอบางคล้า จังหวัดฉะเชิงเทรา
บรรพชาและอุปสมบท

เมื่ออายุได้ ๑๔ ปี ได้บรรพชาเป็นสามเณร ณ วัดเทพนิมิตร ตำบลหน้าเมือง อำเภอเมืองฉะเชิงเทรา จังหวัดฉะเชิงเทรา โดยมี พระราชเมธากรกวี (สุบิน สุเมโธ) ป.ธ.๙ วัดเทพนิมิตร ตำบลหน้าเมือง อำเภอเมืองฉะเชิงเทรา จังหวัดฉะเชิงเทรา เป็นพระอุปัชฌาย์
เมื่ออายุครบ ๒๐ ปีบริบูรณ์อุปสมบทเป็นพระภิกษุ เมื่อวันที่ ๖ กรกฎาคม พ.ศ. ๒๕๒๘ ณ พัทธสีมาอุโบสถวัดเทพนิมิตร ตำบลหน้าเมือง อำเภอเมืองฉะเชิงเทรา จังหวัดฉะเชิงเทรา โดยมีสมเด็จพระมหาวีรวงศ์ (มานิต ถาวโร) ป.ธ.9ขณะดำรงสมณศักดิ์ที่พระธรรมบัณฑิต วัดสัมพันธวงศ์ เขตสัมพันธวงศ์ กรุงเทพมหานคร เป็นพระอุปัชฌาย์
วิทยฐานะ

นักธรรมตรี สำนักเรียนวัดอรัญญิกาวาส จังหวัดชลบุรี
นักธรรมชั้นโท สำนักเรียนวัดเทพนิมิตร จังหวัดฉะเชิงเทรา
นักธรรมชั้นเอก สำนักเรียนวัดเทพนิมิตร จังหวัดฉะเชิงเทรา
เปรียญธรรม ๓ ประโยค  สำนักเรียนวัดเทพศิรินทราวาส กรุงเทพมหานคร
ประกาศนียบัตรวิชาชีพครู มหาวิทยาลัยสุโขทัยธรรมาธิราช
ศึกษาภาษาอังกฤษ (Mid - Warwickshire College of Further Education, United Kingdom)
ปริญญาตรี ศน.บ.(ศาสนศาสตรบัณฑิต) มหาวิทยาลัยมหามกุฏราชวิทยาลัย
ปริญญาโท พธ.ม.(พุทธศาสตรมหาบัณฑิต) มหาวิทยาลัยมหาจุฬาลงกรณราชวิทยาลัย
ปริญญาเอก พธ.ด.(พุทธศาสตรดุษฏีบัณฑิต) มหาวิทยาลัยมหาจุฬาลงกรณราชวิทยาลัย
หน้าที่การงาน

พ.ศ. ๒๕๓๑–๒๕๔๐ (๙ ปี) เป็นพระธรรมทูตเผยแผ่พระพุทธศาสนา ณ ประเทศอังกฤษ  ฝึกระเบียบปฏิบัติแก่พระภิกษุสามเณรชาวต่างชาติ โดยยึดหลักธรรมวินัย จากหนังสือ “นวโกวาท” และปฏิบัติตามหลักสายวัดป่าหลวงปู่มั่น ภูริทัตโต ในประเทศไทย อบรมหลักธรรมแก่ ชมรม, วิทยาลัย, มหาวิทยาลัย, และเรือนจำ (๑๔๕ แห่ง) ภายใต้โครงการองคุลิมาล โดยมีพระภาวนาวิเทศ (พระอาจารย์เขมธัมโม) เป็นหัวหน้าโครงการโดยได้รับเงินสนับสนุนจากรัฐบาลอังกฤษเมื่อปี พ.ศ. ๒๕๔๓ ปัจจุบันรัฐบาลอังกฤษได้อนุญาตให้จัดสวนพุทธธรรมในเรือนจำเพื่อเป็นสถานที่อบรมธรรมแบบถาวร ๙ แห่ง และมีโครงการขยายต่อในอนาคต
พ.ศ. ๒๕๔๔-ปัจจุบัน ดำรงตำแหน่งเจ้าอาวาสวัดอุทกเขปสีมาราม (ธรรมยุต)
พระวินยาธิการประจำจังหวัดชลบุรี (ธรรมยุต) พ.ศ. ๒๕๖๕
เจ้าคณะอำเภอเมืองชลบุรี (ธรรมยุต)  พ.ศ. ๒๕๖๔
รองผู้อำนวยการ ฝ่ายบริหาร วิทยาลัยสงฆ์ชลบุรี  มหาวิทยาลัยมหาจุฬาลงกรณราชวิทยาลัย พ.ศ. ๒๕๖๔
ที่ปรึกษาสำนักงานเจ้าคณะภาค ๑๒-๑๓ (ธรรมยุต) พ.ศ. ๒๕๖๔
กรรมการประจำวิทยาลัยสงฆ์ชลบุรี มหาวิทยาลัยมหาจุฬาลงกรณราชวิทยาลัย พ.ศ. ๒๕๖๔
กรรมการสถานศึกษาขั้นพื้นฐาน โรงเรียนเทพศิรินทร์ชลบุรี (อุทกฯอุปถัมภ์)  จังหวัดชลบุรี  พ.ศ. ๒๕๖๔
กรรมการสถานศึกษาขั้นพื้นฐาน โรงเรียนพนัสพิทยาคาร  ชลบุรี พ.ศ. ๒๕๖๓
อาจารย์ประจำหลักสูตรพุทธศาสตรบัณฑิต สาขาวิชาการจัดการเชิงพุทธ มหาวิทยาลัยมหาจุฬาลงกรณราชวิทยาลัย  วิทยาลัยสงฆ์ชลบุรี พ.ศ. ๒๕๖๓
อาจารย์ประจำภาควิชารัฐศาสตร์ /คณะสังคมศาสตร์ /หน่วยวิทยบริการคณะสังคมศาสตร์ มหาวิทยาลัยมหาจุฬาลงกรณราชวิทยาลัย มจร. วัดใหญ่อินทาราม (พระอารามหลวง) จังหวัดชลบุรี พ.ศ. ๒๕๖๐
ประธานกรรมการฝ่ายปกครองคณะสงฆ์ธรรมยุตจังหวัดชลบุรี  พ.ศ. ๒๕๕๙
กรรมการสถานศึกษาขั้นพื้นฐาน โรงเรียนวัดวรพรตสังฆาวาส  ชลบุรี พ.ศ. ๒๕๕๙
อาจารย์ประจำ สถาบันพลังจิตตานุภาพ เจ้าประคุณสมเด็จพระญาณวชิโรดม (วิริยังค์ สิรินฺธโร) พ.ศ. ๒๕๕๘
พระอุปัชฌาย์  พ.ศ. ๒๕๕๖
กรรมการสถานศึกษาขั้นพื้นฐาน โรงเรียนอุทกวิทยาคม  พ.ศ. ๒๕๔๕
กรรมการแผนกธรรมสนามหลวง  พ.ศ. ๒๕๔๓
รางวัลเชิดชูเกียรติคุณ

สภามหาวิทยาลัย มหาวิทยาลัยราชภัฏราชนครินทร์ มีมติให้ถวายปริญญาเอกกิตติมศักดิ์ ศศ.ด.(ศิลปศาสตรดุษฏีบัณฑิตกิตติมศักดิ์)
เสาเสมาธรรมจักร
สมณศักดิ์,พัดยศ

สอบไล่ได้เปรียญธรรม 3 ประโยค มีสมณศักดิ์พัดยศทางวิชาการเปรียญธรรม ที่  "พระมหา สมโภช ธมฺมโภชฺโช"
ได้รับแต่งตั้งให้ดำรงตำแหน่งสมณศักดิ์พัดยศฐานานุกรมสมเด็จพระราชาคณะชั้นสุพรรณบัฏ ในเจ้าประคุณสมเด็จพระญาณวโรดม (ประยูร สนฺตงฺกุโร) ฐานานุศักดิ์ในราชทินนามสัญญาบัตรฐานานุกรม ที่“พระครูปลัดสัมพิพัฒนญาณวราจารย์ ศาสนภารธุราธร ยติคณิสสร สังฆานุนายก”
ทรงพระกรุณาโปรดพระราชทานตั้งสัญญาบัตรสมณศักดิ์พัดยศขึ้น เป็นพระราชาคณะชั้นสามัญเปรียญ ในราชทินนามที่  "พระชลญาณมุนี",(สป.)
มหาวิทยาลัยมหาจุฬาลงกรณราชวิทยาลัย วิทยาเขตสุรินทร์

| --- | --- |

ชื่อย่อ: มจร.สร. / MCU.SR.
คติพจน์: ปญฺา โลกสฺมิ ปชฺโชโต  ปัญญาเป็นแสงสว่างในโลก
ประเภท: วิทยาเขตสุรินทร์
สถาปนา: พ.ศ. 2531
รักษาการรองอธิการบดี: รองศาสตราจารย์,ดร. พระครูปริยัติวิสุทธิคุณ (ประจักษ์ จกฺกธมฺโม) 
ที่ตั้ง: 305 หมู่ที่ 8 บ้านโคกกระเพอ(ห้วยเสนง) ตำบลนอกเมือง อำเภอเมืองสุรินทร์ จังหวัดสุรินทร์ 32000
เว็บไซต์: surin.mcu.ac.th

มหาวิทยาลัยมหาจุฬาลงกรณราชวิทยาลัย วิทยาเขตสุรินทร์ (อังกฤษ: Mahachulalongkornrajavidyalaya University Surin Campus; ชื่อย่อ: มจร.สร. - MCU.SR.) ตั้งอยู่ที่ 305 หมู่ที่ 8 บ้านโคกกระเพอ(ห้วยเสนง) ตำบลนอกเมือง อำเภอเมืองสุรินทร์ จังหวัดสุรินทร์เป็นวิทยาเขตลำดับที่ 8 ในสังกัดมหาวิทยาลัยมหาจุฬาลงกรณราชวิทยาลัย สถาบันอุดมศึกษาในกำกับของรัฐบาล ในการกำกับดูแลของกระทรวงการอุดมศึกษา วิทยาศาสตร์ วิจัยและนวัตกรรม
คุณสมบัติของผู้เข้าศึกษา

เป็นผู้สอบได้เปรียญธรรม 3 ประโยคและต้องศึกษาวิชาสามัญเพิ่มเติมตามที่มหาวิทยาลัยกำหนด หรือ
เป็นผู้สอบได้เปรียญธรรม 3 ประโยค และสำเร็จการศึกษาระดับมัธยมศึกษาตอนต้น หรือ
เป็นผู้สอบได้เปรียญธรรม 3 ประโยค และได้รับประกาศนียบัตรอื่นที่มหาวิทยาลัยกำหนด หรือ
เป็นผู้สำเร็จการศึกษาประโยคมัธยมศึกษาตอนปลายของโรงเรียนพระปริยัติธรรมแผนกสามัญศึกษา หรือ
เป็นพระสังฆาธิการหรือครูสอนพระปริยัติธรรมที่สำเร็จการศึกษาหลักสูตรประกาศนียบัตรการบริหารกิจการคณะสงฆ์ (ป.บส.) หรือ
เป็นพระสังฆาธิการหรือครูสอนพระปริยัติธรรมที่สอบได้นักธรรมชั้นเอกและสำเร็จการศึกษาระดับมัธยมศึกษาตอนปลายหรือเทียบเท่า หรือ
เป็นผู้สอบได้นักธรรมชั้นเอกและสำเร็จการศึกษาระดับมัธยมศึกษาตอนปลายหรือเทียบเท่า และต้องศึกษาวิชาภาษาบาลี ไม่น้อยกว่า 12 หน่วยกิต ยกเว้นผู้สำเร็จการศึกษาหลักสูตรประกาศนียบัตรสาขาวิชาบาลีที่มหาวิทยาลัยรับรอง หรือ
เป็นผู้สำเร็จระดับมัธยมศึกษาตอนปลาย หรือผู้ได้รับประกาศนียบัตรอื่นที่มหาวิทยาลัยรับรอง และต้องศึกษาวิชาภาษาบาลี ไม่น้อยกว่า 24 หน่วยกิต ยกเว้นผู้สำเร็จการศึกษาหลักสูตรประกาศนียบัตรสาขาวิชาบาลีที่มหาวิทยาลัยรับรอง หรือ
เป็นผู้ที่มหาวิทยาลัยอนุมัติให้เข้าศึกษาเป็นกรณีพิเศษเพื่อขอรับปริญญาตามเกณฑ์ที่สภาวิชาการกำหนด
ไม่เคยถูกคัดชื่อออกหรือถูกไล่ออกจากสถาบันการศึกษาใด ๆ เพราะความผิดทางความประพฤติหรือวินัย
เป็นผู้สอบได้เปรียญธรรมหรือบาลีศึกษา 3 ประโยค และต้องศึกษาวิชาสามัญเพิ่มเติมตามที่มหาวิทยาลัยกำหนด หรือ
เป็นผู้สอบได้เปรียญธรรมหรือบาลีศึกษา 3 ประโยค และสำเร็จการศึกษาระดับมัธยมศึกษาตอนต้น หรือ
เป็นผู้สอบได้เปรียญธรรมหรือบาลีศึกษา 3 ประโยค และได้รับประกาศนียบัตรอื่นที่มหาวิทยาลัยอื่นรับรอง หรือ
เป็นผู้สำเร็จการศึกษาประโยคมัธยมศึกษาตอนปลายของโรงเรียนพระปริยัติธรรมแผนกสามัญศึกษา หรือ
เป็นผู้สำเร็จการศึกษาระดับมัธยมศึกษาตอนปลายหรือผู้ได้รับประกาศนียบัตรอื่นที่มหาวิทยาลัยรับรอง และต้องศึกษาวิชาภาษาบาลีไม่น้อยกว่า 12 หน่วยกิต ยกเว้นผู้สำเร็จหลักสูตรประกาศนียบัตรสาขาวิชาภาษาบาลีที่มหาวิทยาลัยรับรอง หรือ
เป็นผู้ที่มหาวิทยาลัยอนุมัติให้เข้าศึกษาเป็นกรณีพิเศษเพื่อขอรับปริญญาตามเกณฑ์ที่สภาวิชาการกำหนด
ไม่เคยถูกคัดชื่อออกหรือถูกไล่ออกจากสถาบันการศึกษาใด ๆ เพราะความผิดทางความประพฤติหรือวินัย (ให้เป็นไปตามข้อบังคับมหาวิทยาลัยจุฬาลงกรณราชวิทยาลัย ว่าด้วยการศึกษาระดับปริญญาตรี พ.ศ. 2542 ข้อบังคับมหาวิทยาลัยมหาจุฬาลงกรณราชวิทยาลัย ว่าด้วยการศึกษาระดับปริญญาตรี (ฉบับที่ 2) พ.ศ. 2550 และข้อบังคับมหาวิทยาลัยมหาจุฬาลงกรณราชวิทยาลัย ว่าด้วยการศึกษาระดับปริญญาตรี (ฉบับที่ 3) แก้ไขเพิ่มเติม พ.ศ. 2551)
สาขาวิชาที่เปิดสอน

ประกาศนียบัตรบริหารกิจการคณะสงฆ์ (ป.บส.) หลักสูตรพัฒนาศักยภาพพระสังฆาธิการ
ประกาศนียบัตรบริหารท้องถิ่น (ป.บท.) หลักสูตรพัฒนาบุคคลากรการบริหารท้องถิ่น
ประกาศนียบัตรวิชาชีพครู (ป.วค.) ปัจจุบันไม่ได้เปิดสอน
ประกาศนียบัตรวิชาพระไตรปิฎกศึกษา
ประกาศนียบัตรพระสอนศีลธรรมในโรงเรียน (ป.สธ.)
สาขาวิชาพระพุทธศาสนา
สาขารัฐศาสตร์
สาขารัฐประศาสนศาสตร์
สาขาการสอนวิชาสังคมศึกษา
สาขาการสอนวิชาภาษาอังกฤษ
สาขาวิชาพระพุทธศาสนา
สาขาวิชาปรัชญา
สาขารัฐประศาสนศาสตร์
สาขาพุทธบริหารการศึกษา
สาขาการสอนวิชาสังคมศึกษา
สาขาวิชาพระพุทธศาสนา
ผู้บริหารวิทยาเขตสุรินทร์

| 0 | 1 | 2 | 3 | 4 |
| --- | --- | --- | --- | --- |
| ลำดับ | รูป | รายนาม / สมณศักดิ์ | ดำรงตำแหน่ง | ถึง |
| 1 |   | พระพรหมวชิรโมลี (ทองอยู่ ญาณวิสุทฺโธ) ป.ธ.๙,ดร. | พ.ศ.2531 | 12 เมษายน พ.ศ.2567 |
| 2 |   | พระราชวิมลโมลี (มานพ ปิยสีโล) ป.ธ.๙ ผศ.,ดร. | 24 เมษายน พ.ศ.2567 | 29 มกราคม พ.ศ. 2568 |
| 3 |  | พระครูปริยัติวิสุทธิคุณ (ประจักษ์ จกฺกธมฺโม),รศ.,ดร. | 4 กุมภาพันธ์ พ.ศ.2568 | ปัจจุบัน |

| 0 | 1 | 2 | 3 | 4 |
| --- | --- | --- | --- | --- |
| ลำดับ | รายนาม / สมณศักดิ์ | ตำแหน่ง | เริ่มวาระ | สิ้นสุดวาระ |
| 1 | พระครูศรีสุนทรสรกิจ (เริงศักดิ์ เขมวีโร),ผศ.,ดร.  | ผู้ช่วยอธิการบดีฝ่ายบริหาร | พ.ศ. 2565 | ปัจจุบัน |
| 2 | พระครูปริยัติวิสุทธิคุณ (ประจักษ์ จกฺกธมฺโม) รศ.,ดร.  | ผู้ช่วยอธิการบดีฝ่ายวิชาการ | พ.ศ. 2567 | ปัจจุบัน |
| 3 |  รศ.,ดร.ทวีศักดิ์ ทองทิพย์ | ผู้ช่วยอธิการบดีฝ่ายกิจการทั่วไป | พ.ศ. 2565 | ปัจจุบัน |

| 0 | 1 | 2 | 3 | 4 |
| --- | --- | --- | --- | --- |
| ลำดับ | รายนาม / สมณศักดิ์ | ตำแหน่ง | เริ่มวาระ | สิ้นสุดวาระ |
| 1 |  พระครูวิริยปัญญาภิวัฒน์ (ณัฐพนธ์ วิริโย) ผศ.,ดร. | ผู้อำนวยการวิทยาลัยสงฆ์สุรินทร์ | พ.ศ. 2565 | ปัจจุบัน |

| 0 | 1 | 2 | 3 | 4 |
| --- | --- | --- | --- | --- |
| ลำดับ | รายนาม / สมณศักดิ์ | ตำแหน่ง | เริ่มวาระ | สิ้นสุดวาระ |
| 1 | พระครูปริยัติปัญญาโสภณ (ชัย สิริปญฺโญ) ผศ.,ดร. | ผู้อำนวยการสำนักวิชาการ | พ.ศ. 2566 | ปัจจุบัน |

| 0 | 1 | 2 | 3 | 4 |
| --- | --- | --- | --- | --- |
| ลำดับ | รายนาม / สมณศักดิ์ | ตำแหน่ง | เริ่มวาระ | สิ้นสุดวาระ |
| 1 |  นายพลนภัส แสงศรี | ผู้อำนวยการสำนักงานวิทยาเขตสุรินทร์ | พ.ศ. 2565 | ปัจจุบัน |

| 0 | 1 | 2 | 3 | 4 |
| --- | --- | --- | --- | --- |
| ลำดับ | รายนาม / สมณศักดิ์ | ตำแหน่ง | เริ่มวาระ | สิ้นสุดวาระ |
| 1 |  พระครูปลัดสุวัฒนอุดมคุณ (บุญชอบ ปุญญสาทโร) ป.ธ.6  | ผู้อำนวยการสำนักงานวิทยาลัยสงฆ์สุรินทร์ | พ.ศ. 2565 | ปัจจุบัน |

| 0 | 1 | 2 | 3 | 4 |
| --- | --- | --- | --- | --- |
| ลำดับ | รายนาม / สมณศักดิ์ | ตำแหน่ง | เริ่มวาระ | สิ้นสุดวาระ |
| 1 |  พระครูใบฎีกาเวียง กิตฺติวณฺโณ  | ผู้อำนวยการศูนย์วิปัสสนาธุระ | พ.ศ.2566 | ปัจจุบัน |
ผู้มีคุณูปการต่อ มจร.วิทยาเขตสุรินทร์

พระราชสิทธิโกศล (เทพ นนฺโท)  อดีตประธานคณะกรรมการสภาการศึกษา มหาจุฬาลงกรณราชวิทยาลัย ในพระบรมราชูปถัมภ์ วิทยาเขตสุรินทร์ (มรณภาพ)
พระรัตโนภาสวิมล (ชาลี โชติธมฺโม)                             อดีตผู้ช่วยอธิการบดีฝ่ายบริหาร  อดีตเจ้าอาวาสวัดกลาง อำเภอรัตนบุรี อดีตรองเจ้าคณะจังหวัดสุรินทร์ (มรณภาพ)
พระวิบูลธรรมวาที                               อดีตผู้ช่วยอธิการบดีฝ่ายวิชาการ       สมณศักด์สุดท้ายที่    พระเทพวรมุนี    อดีตเจ้าคณะจังหวัดศรีสะเกษ (มรณภาพ)
พระราชปริยัตยาลังการ (วิชัย ฐิตาจาโร)                        อดีตผู้ช่วยอธิการบดีฝ่ายกิจการนิสิต อดีตที่ปรึกษาเจ้าคณะจังหวัดบุรีรัมย์ (มรณภาพ)
พระครูธรรมรสสุนทร                           อดีตผู้ช่วยอธิการบดีฝ่ายวิจัยและวางแผน สมณศักดิ์สุดท้ายที่ พระสิทธิการโกศล (เมธ ปญฺญาวโร)  อดีตที่ปรึกษาเจ้าคณะจังหวัดสุรินทร์ (มรณภาพ)
พระมหาประจักษ์   จกฺกธมฺโม                อดีตผู้ช่วยอธิการบดีฝ่ายประชาสัมพันธ์ เผยแผ่  ปัจจุบันคือ พระครูปริยัติวิสุทธิคุณ (ประจักษ์ จกฺกธมฺโม) รศ.,ดร. เจ้าอาวาสวัดโพธิพฤกษาราม อำเภอท่าตูม,รองเจ้าคณะอำเภอท่าตูม
พระครูอมรธรรมนิเทศก์                        อดีตรองคณบดี คณะครุศาสตร์,อดีตอาจารย์ประจำวิทยาเขตสุรินทร์   ปัจจุบันคือ  พระสุนทรธรรมเมธี (สุเทพ อาสโภ)    รองเจ้าคณะจังหวัดบุรีรัมย์
พระปลัดสำรวย   ครุธมฺโม               อดีตรองคณบดี คณะสังคมศาสตร์ (มรณภาพ)
พระครูสุนทรธรรมาภิรม                        อดีตผู้อำนวยการสำนักงานวิทยาเขต (มรณภาพ)
พระครูปริยัติกิจธำรง (สมหวัง อคฺคเสโน)  อดีตผู้ช่วยอธิการบดีฝ่ายบริหาร,รองเจ้าคณะจังหวัดสุรินทร์
พระครูปริยัติภัทรคุณ (เสนอ สิริภทฺโท)   อดีตอาจารย์ประจำวิชาสาขาวิชาพระพุทธศาสนา,เจ้าคณะอำเภอนางรอง จังหวัดบุรีรัมย์
พระครูโสภณธรรมาภิมณฑ์ (วิรัต โสภณสีโล), ป.ธ.๓,Ph.D.,ผศ.,ดร.อดีตผู้อำนวยการสำนักวิชาการ วิทยาเขตสุรินทร์ (มรณภาพ)
พระมหาเจริญสุข คุณวีโร ป.ธ.9อดีตผู้ช่วยอธิการบดีฝ่ายวิชาการ,รองเจ้าคณะจังหวัดสุรินทร์
พระเทพวิทยาคม (คูณ ปริสุทฺโธ) อดีตที่ปรึกษาเจ้าคณะภาค 11,อดีตเจ้าอาวาสวัดบ้านไร่ อำเภอด่านขุนทด จังหวัดนครราชสีมา (มรณภาพ) มอบถวายรถบัสปรับอากาศแอร์,รถบัสพัดลม ให้แก่มหาวิทยาลัยมหาจุฬาลงกรณราชวิทยาลัย วิทยาเขตสุรินทร์
ดร. พระพรหมวชิรโมลี (ทองอยู่ ญาณวิสุทฺโธ) ป.ธ.9 อดีตที่ปรึกษาเจ้าคณะภาค 11,อดีตเจ้าอาวาสวัดศาลาลอย พระอารามหลวง (มรณภาพ)
พระเทพมงคลวชิรรังษี (สุรศักดิ์ ชีวานนฺโท) ป.ธ.๔ หรือหลวงตาชี เจ้าอาวาสวัดไทยในกรุงวอชิงตัน ดี.ซี. สหรัฐอเมริกา สร้างศาลาการเปรียญพระวิเทศธรรมรังษี (90ปี หลวงตาชี ชีวานนฺโท) อาคารอเนกประสงค์ ให้แก่ มหาวิทยาลัยมหาจุฬาลงกรณราชวิทยาลัย วิทยาเขตสุรินทร์
ผศ.,ดร.พระราชวิมลโมลี (มานพ ปิยสีโล) ป.ธ.9 อดีตเจ้าคณะจังหวัดสุรินทร์,อดีตผู้รักษาการแทนเจ้าอาวาสวัดศาลาลอย พระอารามหลวง (มรณภาพ)
ผู้ที่ได้ปริญญากิตติมศักดิ์ มหาวิทยาลัยมหาจุฬาลงกรณราชวิทยาลัย วิทยาเขตสุรินทร์

พระสิทธิการโกศล (เมธ ปญฺญาวโร)  อดีตที่ปรึกษาเจ้าคณะจังหวัดสุรินทร์ และอดีตรองเจ้าคณะจังหวัดสุรินทร์(มรณภาพ)
พระครูประสาทพรหมคุณ (หงษ์ พฺรหฺมปญฺโญ) อดีตที่ปรึกษาเจ้าคณะตำบลทุ่งมน,อดีตเจ้าอาวาสวัดเพชรบุรี (สุสานป่าช้าทุ่งมน) (มรณภาพ)
พระครูคัมภีรธรรมวิสุทธิ์ (ทองคำ คมฺภีโร) ที่ปรึกษาเจ้าคณะตำบลระแงง และเจ้าอาวาสวัดป่าเทพประทาน อำเภอศีขรภูมิ
ศิษย์เก่าที่มีชื่อเสียง

พระครูปัญญาวุฒิสุนทร (คุน ปญฺญาวุฑฺโฒ) อดีตที่ปรึกษาเจ้าคณะอำเภอเมืองสุรินทร์ (มรณภาพ)
พระครูพิทักษ์สังฆกิจ (โกสุม ติกขฺวีโร) เจ้าคณะอำเภอสังขะ
พระครูวิศิษฎ์วิหารคุณ (ฉลาด อาภสฺสโร) ที่ปรึกษาเจ้าคณะอำเภอสังขะ
พระมงคลสุตกิจ (บุญถิ่น ปุญฺญสิริ) รองเจ้าคณะจังหวัดบุรีรัมย์,ผู้ช่วยเจ้าอาวาสพระอารามหลวง วัดกลาง (พระอารามหลวง) จังหวัดบุรีรัมย์
พระครูวิชัยบวรธรรม (อุดม วิชโย) รองเจ้าคณะตำบลกระหาด-เป็นสุข เจ้าอาวาสวัดขมิ้น บ้านขมิ้น ตำบลเป็นสุข อำเภอจอมพระ
นายปภพ ขอไชย ปลัดอาวุโสอำเภอเมืองสุรินทร์ จังหวัดสุรินทร์
วัดตะโก (จังหวัดพระนครศรีอยุธยา)

| วัดตะโก |
| --- | --- |

ที่ตั้ง: เลขที่ 31 หมู่ที่ 2  ตำบลดอนหญ้านาง อำเภอภาชี จังหวัดพระนครศรีอยุธยา 13140
ประเภท: วัดราษฎร์
นิกาย: มหานิกาย
เจ้าอาวาส: พระครูปลัดสุวัฒนเถรคุณ (ธรรมทส ขนฺติพโล)
 สถานีย่อยพระพุทธศาสนา
วัดตะโก เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 2 บ้านตะโก ตำบลดอนหญ้านาง อำเภอภาชี จังหวัดพระนครศรีอยุธยา ปัจจุบันมีเจ้าอาวาสคือ พระครูปลัดสุวัฒนเถรคุณ (ธรรมทส ขนฺติพโล - พระอาจารย์แก้ว)
วัดตะโกสร้างเมื่อปี พ.ศ. 2345 ได้รับพระราชทานวิสุงคามสีมาเมื่อวันที่ 24 มิถุนายน พ.ศ. 2541 เริ่มก่อสร้างพระมหาธาตุเจดีย์เมื่อปี พ.ศ. 2557 ผู้ออกแบบเจดีย์คือ วนิดา พึ่งสุนทร (ศิลปินแห่งชาติ) และ ตะวัน วีระกุล วิศวกร บัญชา ชุ่มเกษร และองอาจ หุดากร เจดีย์มี 2 ชั้นร่วมสมัยมีลิฟต์และบันไดภายใน ชั้นล่างเป็น เป็นห้องโล่งกว้าง ชั้นบนประดิษฐานพระบรมสารีริกธาตุและรูปหล่อบูรพาจารย์ มีโลงแก้วบรรจุสังขารหลวงพ่อรวย ซึ่งไม่เน่าเปื่อย ยังมีประติมากรรมรูปเหมือนหลวงพ่อรวยองค์ใหญ่ พระอุโบสถ์หลังใหม่ประดิษฐานองค์พระประธาน ภายในมีภาพเขียนพุทธประวัติสวยงาม ถัดไปเป็นศาลาประดิษฐานหลวงพ่อทองคำ หลวงพ่อบุญญาฤทธิ์ และหลวงพ่อรวย นอกจากนี้ภายในบริเวณ วัดตะโก ยังมีศาลากลางน้ำ
หลวงพ่อรวยเป็นเกจิอาจารย์ชื่อดัง ท่านได้สร้างวัตถุมงคลหลวงพ่อรวยที่เป็นที่รู้จักกันอย่างกว้างขวางมาก ด้วยพุทธคุณมากมายหลายด้าน
กรมสรรพาวุธทหารบก

| กรมสรรพาวุธทหารบก |
| --- | --- |
กรมสรรพาวุธทหารบก
ประเทศ:  ไทย
บทบาท: ซ่อมสร้างสิ่งอุปกรณ์สายสรรพาวุธ ซ่อมสร้างยุทโธปกรณ์สายพรรพาวุธ ซ่อมสร้างรถยนต์ทหาร การทำลายล้างวัตถุระเบิด ปฏิบัติการหุ่นยนต์อีโอดี รักษาความปลอดภัย
ขึ้นกับ: กองบัญชาการ กรมสรรพาวุธทหารบก
กองบัญชาการ: ถนนทหาร แขวงถนนนครไชยศรี เขตดุสิต กรุงเทพมหานคร 10300
คำขวัญ: ดำรงไว้ซึ่งอำนาจการยิง และความคล่องแคล่วในการเคลื่อนที่ (Sustain Firepower and Mobility)
สีหน่วย:     ส้ม–เขียวเข้ม
วันสถาปนา: 20 สิงหาคม พ.ศ. 2445; 122 ปีก่อน (2445-08-20)
ปฏิบัติการสำคัญ: สงครามกลางเมืองเซาท์ซูดาน  • ภารกิจสหประชาชาติในเซาท์ซูดาน เหตุการณ์ชิงตัวประกันในเทอร์มินอล 21 โคราช
ผู้บังคับบัญชา
เจ้ากรมสรรพาวุธทหารบก: พลโท​ มังกร ว่านเครือ​
ผบ. สำคัญ: พระยาสโมสรสรรพการ พลโท ธารี วุฒิพานิช พลโท อาวุธ เอมวงศ์ พลโท ศักดา ศิริรัตน์ พลโท​ ศรชัย​ กาญจน​สูตร​
กรมสรรพาวุธทหารบก (อักษรย่อ: สพ.ทบ.; อังกฤษ: Ordnance Department) เป็นส่วนราชการของกองทัพบกไทย ที่ดำเนินการซ่อมสร้างสิ่งอุปกรณ์สายสรรพาวุธ, ยุทโธปกรณ์สายสรรพาวุธ และการทำลายล้างวัตถุระเบิด โดยมี พลโท มังกร ว่านเครือ เป็น เจ้ากรมสรรพาวุธทหารบก คนปัจจุบัน 
พลตรีสราวุธ พิมพ์จันทร์ รองเจ้ากรมสรรพาวุธทหารบก (๑) พลตรี รณภพ วิเชียรวรรณ รองเจ้ากรมสรรพาวุธทหารบก (๒)
กรมสรรพาวุธทหารบกยังมีบทบาทในพระราชพิธีต่าง ๆ อาทิ พระราชพิธีถวายพระเพลิงพระบรมศพพระบาทสมเด็จพระมหาภูมิพลอดุลยเดชมหาราช บรมนาถบพิตร และพระราชพิธีบรมราชาภิเษก พุทธศักราช 2562